Mit rächt gmischte Gfüeu si mir am 25. Jäner nach Schwande gange für Michu z'verabschide. Är wot vo Ändi Jäner bis Ändi Ougschte Neuseeland u Ouschtralie bereise u möcht sich offe la, aschliessend o brueflich im Usland tätig z'si. Drum het är sich entschide, uf Ändi Jäner bi üs ufzhöre. O we mir ihn nid gärn hei la zieh, verstöh mir si Entscheid guet. Merci Michu für die fasch 10 Jahr - äs het wäuts gfägt mit dir…!